Свята пачалося на цэнтральнай плошчы мястэчка тэатралізаваным пралогам. Пасля сімвалічнай перамогі княжай рыцарскай дружыны над хеўрай казачнага Цмока, што імкнулася захапіць магічны ключ ад Салодкага фэсту, усе ўдзельнікі і госці святочным шэсцем накіраваліся на месца сядзібы Пятра Драгунцова - апошняга івянецкага гаспадара, які ўладарыў у мястэчку ў ХІХ стагоддзі.